APSTIPRINĀTS

Ar Alūksnes novada Sociālo lietu pārvaldes Īpašuma atsavināšanas komisijas 12.07.2019. sēdes protokola Nr. 2 lēmumu

**Alūksnes novada Sociālo lietu pārvaldes kustamās mantas –**

**automašīnas CHRYSLER GRAND VOYAGER**

**IZSOLES NOTEIKUMI**

**(Atkārtota izsole)**

**I. Vispārīgie jautājumi**

1.1. Noteikumi paredz kārtību, kādā organizējama Alūksnes novada Sociālo lietu pārvaldes kustamās mantas pārdošana izsole.

1.2. Izsoles noteikumi ir izstrādāti, pamatojoties uz Publiskas personas mantas atsavināšanas likumu un Alūksnes novada Sociālo lietu pārvaldes 18.06.2019. rīkojumu Nr. SLP/1-3/19/121 „Par atsavināšanas komisiju”.

1.3. Izsoli organizē Alūksnes novada Sociālo lietu pārvaldes Īpašumu atsavināšanas komisija (turpmāk – Komisija) un automašīna tiks pārdota atklātā mutiskā izsolē ar augšupejošu soli.

**II. Automašīnas raksturojums**

|  |  |
| --- | --- |
| Marka, modelis | CHRYSLER GRAND VOYAGER |
| Reģistrācijas numurs | GO 4572 |
| Reģistrācijas apliecības Nr. | AF0907478 |
| Tips | Vieglais pasažieru |
| Izgatavošanas gads | 2007. |
| Motora tilpums | 2776 m3 |
| Degvielas veids | Dīzeļdegviela |
| Nobraukums | 303764 |
| Tehniskā apskate | 20.09.2019. |

2.1. Automašīnu var apskatīt darba dienās, iepriekš sazinoties pa tālruni 29419468.

**III. Izsoles veids, maksājumi**

3.1. Izsoles veids: atklāta mutiska izsole ar augšupejošu soli.

3.2. Maksāšanas līdzekļi: maksājumi ir veicami 100% *euro*.

3.3. Automašīnas CHRYSLER GRAND VOYAGER sākumcena - 1680,00 EUR (viens tūkstotis seši simti astoņdesmit *euro*)*.*

3.4. Izsoles solis: 30,00 EUR (trīsdesmit *euro*).

3.5. Izsoles nodrošinājums: 10% no izsoles sākumcenas, t.i., 168,00 EUR(Viens simts sešdesmit astoņi *euro).*

**IV. Izsoles organizēšana**

4.1. Pirms izsoles Alūksnes novada pašvaldības mājas lapā [www.aluksne.lv](http://www.aluksne.lv) tiek ievietots paziņojums par Alūksnes novada Sociālo lietu pārvaldes kustamās mantas – automašīnas CHRYSLER GRAND VOYAGER izsoli.

4.2. Izsoles pretendentiem jāieskaita nodrošinājums Alūksnes novada pašvaldībai,reģistrācijas kods 90000018622. Adrese Dārza ielā 11, Alūksne, Alūksnes novads, LV-4301.

Konta Nr. LV58UNLA0025004130335. Saņēmējs ALŪKSNES NOVADA SOCIĀLO LIETU PĀRVALDE, reģistrācijas kods 90011733825. Adrese Lielā Ezera iela 11, Alūksne, Alūksnes novads, LV-4301, līdz 2019.gada 29.jūlijam.

4.3. Izsoles dalībniekiem, kuri vēlas reģistrēties, jāiesniedz šādi dokumenti:

|  |  |  |
| --- | --- | --- |
| Nr.p.k. | Fiziskai personai | Juridiskai personai |
| 4.3.1. | Pieteikums par piedalīšanos izsolē. | Pieteikums par piedalīšanos izsolē. |
| 4.3.2. | Maksājuma dokumentu kopija, uzrādot oriģinālu, kas apliecina  4.2.punktā noteikto maksājumu veikšanu. | Maksājuma dokumentu kopija, uzrādot oriģinālu, kas apliecina 4.2.punktā noteikto maksājumu veikšanu. |
| 4.3.3. | Ja fizisko personu pārstāv pilnvarnieks – notariāli apliecināta pilnvara un pilnvarnieka pases kopija, uzrādot oriģinālu. | Ja komersantu nepārstāv tās likumīgais pārstāvis, bet pilnvarnieks, tad iesniedzama Administratīvā procesa likumā noteiktajā kārtībā noformēta pilnvara, kā arī likumīgā pārstāvja vai pilnvarnieka pases kopija, uzrādot oriģinālu. |

4.4. Pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nedrīkst būt nodokļu parādu, t. sk., valsts sociālās apdrošināšanas iemaksu parādi, kas kopsummā kādā no valstīm pārsniedz 150,00 EUR.

4.5. Pretendentus, kuri nav izpildījuši šo noteikumu 4.3. punkta prasības vai neatbilst 4.4.punkta prasībām, neiekļauj izsoles dalībnieku sarakstā un atmaksā viņiem nodrošinājumu.

4.6. Komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj dalību izsolē un neatmaksā nodrošinājumu. Atkārtotas izsoles gadījumā šīm personām nav atļauts piedalīties.

4.7. Komisija nav tiesīga līdz izsoles sākumam iepazīstināt fiziskās un juridiskās personas ar ziņām par izsoles dalībniekiem.

4.8. Izsoles dalībniekus reģistrē Alūksnes novada Sociālo lietu pārvaldē, L.Ezera ielā 11, Alūksnē, darba laikā līdz 2019.gada 30.jūlijam plkst.14:00.

4.9. Automašīnasizsole notiek Alūksnes novada Sociālo lietu pārvaldē, 1.stāvā, L.Ezera ielā 11, Alūksnē, 2019.gada 30.jūlijā, plkst.14:00.

4.10. Izsole notiek, ja uz izsoli ierodas ne mazāk kā 1 (viens) minētajā kārtībā reģistrēts izsoles dalībnieks.

4.11. Ja uz izsoli ierodas tikai viens dalībnieks, notiek solīšana un automašīnu piedāvā pirkt vienīgajam izsoles dalībniekam par sākumcenu.

4.12. Izsolē starp izsoles dalībniekiem aizliegta vienošanās, skaļa uzvedība un citāda veida uzvedība, kas varētu iespaidot izsoles rezultātus un gaitu.

**V. Izsoles norises kārtība**

5.1. Izsoles komisija pārbauda dalībnieka vai tā pilnvarotās personas personību un izsniedz dalībnieka solīšanas karti ar numuru, kas atbilst izsoles dalībnieka sarakstā ierakstītajam numuram.

5.2. Pirms pirkuma tiesību izsoles sākšanas, izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.

5.3. Ja divi vai vairāki izsoles dalībnieki izsaka gatavību pirkt izsoles priekšmetu par nosacīto pirkuma sākumcenu, izsoles pirkuma maksa katrā solījumā palielinās par vienu soli, kas noteikts 30,00 EUR (trīsdesmit *euro*) apmērā.

5.4. Komisijas priekšsēdētājs, atklājot izsoli, iepazīstina izsoles dalībniekus ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

5.5. Komisijas priekšsēdētājs īsi raksturo izsolāmo automašīnu, paziņo nosacīto cenu, kā arī izsoles soli – summu, par kādu nosacītā cena tiek paaugstināta ar katru nākamo solījumu.

5.6. Pēc komisijas priekšsēdētāja ziņojuma sākas solīšanas process. Solīšana sākas no nosacītās cenas. Izsoles gaita tiek protokolēta. Izsoles protokolā atspoguļo visas komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.

5.7. Izsole notiek ar augšupejošu soli. Solīšana sākas no Noteikumos nosacītās sākumcenas kas tiek tikai paaugstināta par noteikto izsoles soli.

5.8. Izsoles dalībnieki solīšanas procesā paceļ savu solīšanas karti ar numuru. Komisijas priekšsēdētājs paziņo solītāja numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena pirkuma tiesības ir nosolījusi persona, kas solījusi pēdējo augstāko cenu.

5.9. Atsakoties no turpmākās solīšanas, katrs izsoles dalībnieks pirkuma tiesību pretendentu sarakstā ar parakstu apliecina savu pēdējo solīto pirkuma maksas summu. Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

5.10. Ja izsoles laikā neviens no izsoles dalībniekiem nepiedalās solīšanā, tad visiem izsoles dalībniekiem neatmaksā nodrošinājumu.

5.11. Izsoles dalībnieks, kurš nosolījis visaugstāko cenu, savu piekrišanu pirkt izsoles objektu par nosaukto maksu apliecina mutvārdos un rakstiski, parakstoties izsoles dalībnieku sarakstā.

5.12. Izsoles beigās paziņo, ka izsole ir noslēgusies, kā arī visaugstāko nosacīto pirkuma maksu un pirkuma tiesību pretendentu, kas to nosolījis un guvis tiesības slēgt pirkuma līgumu.

5.13. Komisija sagatavo lēmumu par mutiskās izsoles rezultātus, ko apstiprina Alūksnes novada Sociālo lietu pārvaldes vadītājs un divu darbadienu laikā izsoles rezultātus publicē Alūksnes novada pašvaldības mājas lapā [www.aluksne.lv](http://www.aluksne.lv).

5.14. Pārdevējs pirkuma līgumu slēdz ar pretendentu, kas nosolījis visaugstāko pirkuma maksu.

5.15. Pirkuma tiesību ieguvējam septiņu darbdienu laikā pēc mutiskās izsoles rezultātu paziņošanas jāparaksta pirkuma līgums vai rakstiski jāpaziņo par atteikumu slēgt pirkuma līgumu. Ja iepriekš minētajā termiņā pirkuma tiesību ieguvējs līgumu neparaksta un neiesniedz attiecīgu atteikumu, ir uzskatāms, ka pirkuma tiesību ieguvējs no pirkuma līguma slēgšanas ir atteicies.

5.16. Ja pirkuma tiesību ieguvējs, kurš nosolījis augstāko pirkuma maksu, ir atteicies slēgt pirkuma līgumu, tas zaudē nodrošinājumu, bet pārdevējs secīgi piedāvā pirkuma līgumu slēgt tam pirkuma tiesību pretendentam, kurš nosolīja nākamo augstāko pirkuma maksu, un divu darbdienu laikā pēc minētā piedāvājuma nosūtīšanas publicē informāciju Alūksnes novada pašvaldības mājas lapā [www.aluksne.lv](http://www.aluksne.lv).

5.17. Pirkuma tiesību pretendents, kurš nosolījis nākamo augstāko pirkuma maksu, atbildi par piedāvājumu slēgt pirkuma līgumu sniedz divu nedēļu laikā pēc tā saņemšanas dienas. Ja pirkuma tiesību pretendents piekrīt slēgt pirkuma līgumu par paša nosolīto augstāko pirkuma maksu, septiņu darbdienu laikā pēc minētā paziņojuma nosūtīšanas viņš paraksta pirkuma līgumu.

5.18. Pēc pirkuma līguma noslēgšanas, parakstot pieņemšanas un nodošanas aktu, automašīna tiek nodota izsoles uzvarētājam īpašumā.

5.19. Izsoles dalībnieki, kuri nav uzvarējuši izsolē, saņem atpakaļ iemaksāto nodrošinājumu termiņā līdz vienam mēnesim.

**VI. Noslēguma jautājums**

6.1. Sūdzības par Komisijas darbībām iesniedzamas Alūksnes novada Sociālo lietu pārvaldē līdz izsoles rezultātu apstiprināšanas dienai.

Īpašuma atsavināšanas komisijas

priekšsēdētāja Z.PORUKA

Komisijas sekretāre D.KEOMEĢE

Komisijas locekle B. MEISTERE